**Poziv za dostavu prijava za izbor najuspješnijih sportaša općine Čitluk za 2023. godinu**

Predmet: Poziv za dostavu prijava za izbor najuspješnijih sportaša općine Čitluk za 2023. godinu

Poštovani,

Na temelju Pravilnika o nagradama i priznanjima Športskog saveza Brotnja-Čitluk, Športski savez Brotnja-Čitluk organizira izbor najuspješnijih sportaša općine Čitluk za 2023. godinu. Ovim putem pozivamo sve klubove, članice Športskog saveza Brotnja, da dostave prijedloge za ovogodišnji izbor.

Također, pozivamo i sve ostale koji imaju saznanja o postignutim rezultatima sportaša i trenera koji su ponikli i bili članovi nekog od klubova sa sjedištem u općini Čitluk da također dostave prijedloge nominacija za najuspješnije sportaše općine Čitluk za 2023. godinu.

Izbor najuspješnijih sportaša Općine Čitluk za 2023. godinu provest će se u sljedećim kategorijama:

1. NAJUSPJEŠNIJI SPORTAŠ SENIOR
2. NAJUSPJEŠNIJI MLAĐI SENIOR (U-21)
3. NAJUSPJEŠNIJI JUNIOR
4. NAJUSPJEŠNIJI KADET
5. NAJUSPJEŠNIJI MLAĐI KADET
6. NAJUSPJEŠNIJI PIONIR
7. NAJUSPJEŠNIJA SENIORSKA EKIPA
8. NAJUSPJEŠNIJA JUNIORSKA EKIPA
9. NAJUSPJEŠNIJA KADETSKA EKIPA
10. NAJUSPJEŠNIJA MLAĐA KADETSKA EKIPA
11. NAJUSPJEŠNIJA PIONIRSKA EKIPA
12. “SPORTSKA NADA” IZ KLUBA (do 11. godina)
13. NAJUSPJEŠNIJI TRENER

Svaki klub može nominirati po maksimalno jednog sportaša po kategoriji, osim za kategoriju "SPORTSKA NADA" gdje se mogu nominirati po dva sportaša. U svakoj navedenoj kategoriji bit će izabrani najbolji sportaš (muškarac) i sportašica (žena), kao i najbolji iz individualnih sportova i iz ekipnih sportova. Svi nominirani rezultati sportaša moraju biti ovjereni od strane granskog saveza.

U privitku dostavljamo Obrazac za prijavu nominacija.

Prijave trebaju dostaviti zaključno sa **26.4.2024**. godine osobno na adresu saveza

(Duhanski trg 1, 88260 Čitluk) ili putem e-maila: ss.brotnjo@gmail.com.

Hvala na suradnji.

S poštovanjem,

 Komisija za nagrade i priznanja ŠSBR